Hawnhekk ma tantx jgħaddu karozzi. U ma nafx għala għamlu dan l-iswed. Qed ikolli nilbes il-papoċċ. Kemm immur s'għand ta' ħdejja ngħid kelmtejn. U nara x'żergħet. Il-linja bajda fin-nofs għaliex? Qatt ma rajt żewġ karozzi jgħaddu fl-istess ħin. Konna tajjeb bil-mogħdija. Kont nimxi ħafja. Nieħu gost inħoss il-ħamrija taħt saqajja. U xi dudu żgħir kien jitla' ma subgħajja. Hekk, jgħarraxni. U jien kont nidħak waħdi. Hawnhekk ħadd ma jarani. Nidħak waħdi. U kultant taqbadni ta' quddiemi. U tidħak waħedha hi wkoll, mingħaliha m'iniex naraha. Anke lilha jdejjaq dan l-iswed, iswed li ma jaħfirx. Jaħraq. Jiġbed ix-xemx daqs kemm jien ġbidt basal mill-ħamrija ħamra dal-għodu. Jien nilbes l-abjad u huma isewdulna l-art. Ir-ritratt huwa meħud minn Francesca Galea. Aktar ritratti partikolari jinsabu
Triq ġdida